El programa Start UJI dóna suport al llançament d'una aplicació mòbil per a avaluar la competència emocional de xiquets i xiquetes amb Trastorn de l'Espectre Autista



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/02/2q/app-autisme/&url=/com/noticies/2015/02/2q/app-autisme/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/02/2q/app-autisme/&url=/com/noticies/2015/02/2q/app-autisme/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/02/2q/app-autisme/&url=/com/noticies/2015/02/2q/app-autisme/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/02/2q/app-autisme/&url=/com/noticies/2015/02/2q/app-autisme/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## El programa Start UJI dóna suport al llançament d'una aplicació mòbil per a avaluar la competència emocional de xiquets i xiquetes amb Trastorn de l'Espectre Autista

01/03/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Francisco Ramos, Edgar Bresó i Clara Andrés. app-autisme Emotion_Planet_web](/com/noticies/2015/02/2q/app-autisme/Emotion_Planet_web.jpg)](#)

  Francisco Ramos, Edgar Bresó i Clara Andrés.

Investigadors de la Universitat Jaume I treballen en el desenvolupament d'una aplicació mòbil per a l'avaluació de la competència emocional de xiquets i xiquetes amb autisme. El projecte s'ha engegat a través del programa Start UJI de Valorització de Resultats de Recerca de la Universitat amb l'objectiu d'aportar a la societat i al mercat una aplicació mòbil motivadora i senzilla de descarregar i utilitzar per a professionals del sector psico-educatiu que treballen amb menors de 6 a 12 anys amb autisme, actualment conegut com Trastorn de l'Espectre Autista (TEA).

El disseny de l'aplicació està basat en l'anàlisi d'estudis evolutius previs sobre el desenvolupament de la competència emocional en xiquets i xiquetes amb desenvolupament típic, així com en les particularitats d'aquest desenvolupament en xiquets i xiquetes amb Trastorn de l'Espectre Autista, àmbit en el qual treballen en l'actualitat els investigadors Edgar Bresó i Clara Andrés, del Departament de Psicologia Evolutiva, Educativa, Social i Metodologia de l’UJI. El desenvolupament de l'aplicació, que permetrà mesurar la competència emocional a través de jocs amb diferents nivells de dificultat, requereix d'un desenvolupament que incorpora tècniques i mecàniques de joc i que estarà a càrrec de Francisco Ramos, investigador del Departament de Llenguatges i Sistemes Informàtics.

Els xiquets i xiquetes amb Trastorn de l'Espectre Autista demostren serioses dificultats en l'àrea de competència emocional, una dificultat que pot manifestar-se en tasques tan senzilles com reconèixer quines emocions es corresponen amb les expressions facials de les persones (per exemple, saber quan una persona està contenta o enfadada sobre la base de la seua expressió facial), com en situacions més complexes, a l'hora de reconèixer les causes internes i externes de l'aparició d'una emoció (per exemple, saber que una persona pot estar contenta o enfada per diferents motius als propis). «En la vida quotidiana, aquestes dificultats impedeixen a aquests xiquets desenvolupar relacions socials recíproques de qualitat amb els seus amics o companys de classe durant els cursos d'Infantil i Primària, i la situació s'agreuja durant l'etapa de Secundària si no es posa solució mitjançant la intervenció necessària», expliquen Edgar Bresó i Clara Andrés.

Actualment, diferents estudis han demostrat que és possible millorar la competència emocional dels xiquets i xiquetes amb aquest tipus de trastorn. No obstant açò, afegeix Bresó, «la majoria d'aquests estudis s'ha centrat a avaluar i intervenir sobre aspectes parcials de la competència emocional. Per tant, la seua difusió en la comunitat científica i entre els professionals de l'educació s'ha vist obstaculitzada i actualment encara es demanda una eina eficaç i de baix cost per a avaluar i intervenir sobre aquesta important àrea».

D'altra banda, l'avanç tecnològic de la societat ha propiciat la generació de diferents eines des de l'àmbit de les Tecnologies de la Informació i Comunicació (TIC) per a compensar les dificultats dels xiquets amb Trastorn de l'Espectre Autista, ja que s'adapten millor a la seua manera de processar la informació. A més, l'equipament en TIC dels centres escolars, com són les pissarres digitals, s'ha incrementat exponencialment com a indicador de qualitat i millora dels processos d'ensenyament i aprenentatge. No obstant això, segons explica Francisco Ramos, «els materials d'avaluació que existeixen no abasten l'avaluació de la competència emocional de manera comprehensiva i el programari que s'empra resulta en ocasions complex d'utilitzar i instal·lar».

La necessitat de dissenyar amb una base científica una eina ràpida i econòmica que puga usar-se en els centres per part dels professionals per a avaluar eficaçment la competència emocional dels alumnes amb Trastorn de l'Espectre Autista, així com amb altres trastorns que també compartisquen aquesta dificultat, sorgeix de les diferents reunions i trobades mantingudes pels investigadors del projecte amb sectors implicats en l'educació d'aquests xiquets i xiquetes amb les quals l’investigadora Clara Andrés ha treballat en ocasions anteriors, com per exemple l'Associació ASPCAS – Asperger Castelló – i amb el EOPAE - Equip d'Orientació Psicopedagògica de Suport Especialitzat de Castelló per als alumnes amb Trastorns Generalitzats del Desenvolupament.

L'aplicació es dissenyarà inicialment en castellà, valencià i anglès, i es podrà traduir en un futur a altres idiomes. El projecte preveu a més que l'aplicació, que estarà desenvolupada en 2016, siga compartida amb els diferents sectors interessats a nivell nacional i internacional (centres educatius, serveis psicopedagògics escolars, associacions de pares, etc.).

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00